kardosdrur/scandi-wiki huggingface dataset:
Halmstads BK

Halmstads BK med kælenavnet Klubben  er en svensk/skånelandsk fodboldklub fra Halmstad/Halmsted , som spiller i den svenske række, . 

Spillerdragten er blå trøjer og sorte bukser. Tilskuerrekorden er 19 753 mod Djurgårdens IF 10 juni 1955. 

Klubben er den ledende i Halland, og har vundet det svenske mesterskab fire gange (1976, 1979, 1997 og 2000). 

Klubben har en rivalisering med Halmia, som man har haft traditionrige lokalopgør med i Allsvenskan siden 1932.

Danske spillere

Kendte spillere 
 Frederik Ljungberg
 Markus Rosenberg
 Mikael Rosén
 Martin Fribrock

Europæisk deltagelse

Eksterne henvisninger 

 Halmstads BKs hjemmeside

Fodboldklubber i Sverige
Etableret i 1914
Sport i Halmstad
Fanejede fodboldklubber
Asparges (art)

 
Asparges (Asparagus officinalis, almindelig asparges) er en 60-100 centimeter høj urt, der i Danmark vokser på kystnære overdrev og skrænter. Den er desuden almindelig dyrket og ses forvildet herfra.

Beskrivelse 
Asparges er en flerårig urt med en busket vækst. Skuddene er oprette eller overhængende, glatte og tæt forgrenede. Bladene er hindeagtige og skælformede, men de knippestillede og nåleagtige sideskud træder i stedet for egentlige blade. Småskuddene er lysegrønne på alle sider.

Blomstrer i juni-juli, hvor man finder de stilkede og hængende blomster ved grenvinklerne. De enkelte blomster kan være tvekønnede eller enkønnede. Hanblomster er en smule større end hunblomster. Begge slags er 6-tallige med gulgrønne blosterblade. Bærrene er lakrøde.

Rodnettet består af vandrette jordstængler, som bærer de trævlede rødder og de oprette skud. Underjordiske skud er blege eller svagt violette med tydelige, skælformede blade. Asparges er en sukkulent grundet de saftige, kødfulde rødder.

Højde x bredde og årlig tilvækst: 1,00 x 0,60 m (100 x 60 cm/år).

Voksested 

Arten hører oprindelig hjemme i varme og tempererede egne i Sydeuropa, Lilleasien og Nordafrika, hvor den foretrækker flodbredderne. Arten er forvildet og naturaliseret langs kysterne i det østlige Danmark.

Arten er vildtvoksende langs udtørrede flodløb i det nordlige Grækenland, hvor den findes sammen med bl.a. alm. syren, asiatisk singrøn, bjergstenfrø, blodrød storkenæb, dværgmandel, engriflet hvidtjørn, guldhårasters, håret alant, kirsebærkornel, Nepeta pannonica, rundbladet bærmispel, skærmokseøje, sommeranemone, svalerod og ædelkortlæbe.

Anvendelse 
Når man taler om asparges som grøntsag, sigtes til de unge skud af planten, der har været brugt i madlavning langt tilbage i tiden og nævnes i den ældste, bevarede kogebog, Apicius' De re coquinaria (bog III) fra 200-tallet e.Kr.

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Biplanter
Stængelgrøntsager
Asparges

bn:শতমূলী
AIK

Almänna Idrottsklubben er en svensk idrætsforening fra Stockholm-forstaden Solna. Fodboldholdet i klubben (AIK Fotboll) spiller i den bedste svenske række, Allsvenskan.

Eksterne henvisninger 
 AIK hjemmeside 
 AIK Fotboll's hjemmeside 

Idrætsforeninger
Sportsklubber i Sverige
Fanejede fodboldklubber
Kalmar FF

Kalmar FF er en svensk fodboldklub fra Kalmar, der spiller i den svenske række, . 

Klubben blev grundlagt den 10. januar 1910 som IF Göta og har vundet det svenske mesterskab en gang, i 2008 og har vundet den svenske pokalturnering tre gange (1981, 1987 og 2007).

Den tidligere danske landstræner Bo Johansson har både spillet for og trænet klubben.

Danske spillere 
 Sebastian Feddersen
 Mileta Rajovic

Kendte spillere 
 Bo Johansson
 César Santin
 Patrik Rosengren

Eksterne henvisninger 

 Kalmar FF's hjemmeside

Fodboldklubber i Sverige
Etableret i 1910
FF
Fanejede fodboldklubber
Florø

Florø er en by i Norge, etableret i 1860. Den var administrationsby for den tidligere Flora kommune i Vestland fylke, men er nu en del af Kinn kommune. Den er Norges vestligste by,  og anløbshavn for "Hurtigruten". 

Florø har kortbaneflyveplads med flyveruter til Bergen og Oslo flere gange daglig. Avisen Firdaposten udkommer dagligt.

Navn 

Kommunen har navn efter garden Flora (norrønt Flóðra) da byen Florø blev rejst på dens grund i 1860. Navnet er sandsynligvis en forvanskning af flóð (norrønt for "stærk strøm"). Byen fik imidlertid navnet Florø, da endelsen på –a blev udskiftet med den danske endelse –ø, fordi byen faktisk ligger på en ø.  Kommunen har derimod beholdt sit gamle navn, Flora.

Historie 
På trods af protester fra købmændene i Bergen, indvilgede Stortinget Florø bystatus som ladested i 1860. Havet gav sild i store mængder frem til 1860, og der var et stort behov for et sted med læge og andre tjenestetilbud. Sognepræst og borgmester i Kinn, Hans Jensson Blom,  mente at Florelandet lå godt til. Andre alternativ var Sauesund og Flokenes i Askvoll kommune, men Florelandet gik af med sejren. Paradoksalt nok gik sildefiskeriet tilbage efter 1860. Florøværingerne fortsætter dog med en årlig markering af sildens plads i byhistorien. Hver sommer siden 1992 dækker man i Strandgata "verdens længste sildebord".  (Haugesund mener dog at indehave denne rekord. ) I rekordåret 1998 besøgte 12.000 personer Florøs sildebord. 

3. januar 1861 blev Florø udskilt fra Kinn og omgjort til egen kommune med 846 indbyggere. Efter at kommunerne Florø, Eikefjord, Bru og Kinn blev slået sammen 1. januar 1964, blev kommunen en bykommune, og Florø administrationscenteret i Flora kommune. Byen Florø har 8.642 indbyggere pr. 1. januar 2012.

Økonomi 
Flora er en betydelig industrikommune, hovedsageligt lokaliseret til Florø. Skibsbyggeri (Aker Solutions), fiskeindustri (Skaarfish), olierelateret industri knyttet til oliebasen Fjord Base dominerer.

Karnevalet Kjippen 
Hver nytårsaften går et karnevalsoptog med det uforklarede navn Kjippen gennem Strandgata. I 1950’erne og 1960’erne nøjede optoget sig med at blæse i tågelur; i nyere tid klæder man sig ud og bærer om med plakater og bygværk. De senere år har man også fået Barnekjippen, et optog for og med børn med et afsluttende fyrværkeri.

Henvisninger

Eksterne kilder og lænker 

Byer i Vestland
Örebro SK

Örebro SK er en svensk fodboldklub fra Örebro, der spiller i den svenske række, . Klubben har aldrig vundet det svenske mesterskab, men er blevet nr. 2 to gange, senest i 1994. I 2004 gik klubben konkurs og blev tvangsnedrykket til Superettan, men i 2006 lykkedes det igen at rykke op i Allsvenskan.

Danske spillere 
 Lars Larsen
 Kim Olsen

Kendte spillere 
 Mattias Jonson

Eksterne henvisninger 

 Örebro SK's hjemmeside

Fodboldklubber i Sverige
Etableret i 1908
Örebro
Fanejede fodboldklubber
GAIS

Göteborg Atlet- och Idrottssällskap er en svensk fodboldklub fra Göteborg, der spiller i den svenske række, . Klubben har vundet det svenske mesterskab fire gange, senest i 1954. 

GAIS er en af de ældste klubber i Sverige og var blandt de klubber, der grundlagde den bedste svenske liga, Fotbollsallsvenskan. GIAS har spillet 49 sæsoner i Allsvenskan, men i perioden mellem 1976 og 2005 nåede klubben alene at spille seks sæsoner i den bedste liga og samtidig seks sæsoner i den tredjebedste liga, hvilket gav klubben et ry som Sveriges elevatorklub, der konstant rykkede op og ned. Det lykkedes træner Roland Nilsson i 2005 at bringe klubben tilbage i Allsvenskan, hvor klubben spillede indtil 2012, hvor den igen rykkede ned i Superettan.

Danske spillere 
Ingen

Kendte spillere 
 Roland Nilsson

Eksterne henvisninger 

 GAIS's hjemmeside 

Fodboldklubber i Sverige
Sport i Göteborg
Etableret i 1894
Fanejede fodboldklubber
BK Häcken

Bollklubben Häcken (oftest kaldet BK Häcken eller blot Häcken) er en svensk fodboldklub fra Göteborg. Klubben spiller i den svenske række,  og spiller sine hjemmekampe på Bravida Arena.

Klubben blev stiftet i 1940 og nåede Allsvenskan i 1983. Klubben vandt sit første svenske mesterskab i 2022.

Danske spillere 
 Stig Tøfting
 Mikkel Rygaard
 Kristoffer Lund
 Jacob Barrett Laursen

Kendte spillere 
 Tobias Hysén
 Kim Källström
 Janne Saarinen
 Stig Tøfting
 Alexander Farnerud

Referencer

Eksterne henvisninger 

 BK Häckens hjemmeside

Fodboldklubber i Sverige
Sport i Göteborg
Etableret i 1940
Fanejede fodboldklubber
Thomas Pynchon

Thomas Pynchon (født 8. maj 1937 i New York) er en amerikansk forfatter. Han regnes for en af efterkrigstidens vigtigste forfattere, skarp og vittig som kritiker og kender af amerikansk kultur. I sin sparsomme romanproduktion har han ført sine antihelte ud på odysséer i et USA præget af den moderne teknologis dødsfabrikker, den moderne politiks spejlkabinetter og den moderne seksualitets labyrinter.

Pynchon har ikke trådt åbent frem i offentligheden siden 1960'erne. I 2004 og 2006 har han dog lagt stemme til sin egen figur (med hovedet dækket af en bærepose) i den satiriske tegnefilmserie The Simpsons.

Udgivelser

Værker oversat til dansk 

Romanforfattere fra USA
Personer fra New York
Novelleforfattere fra USA
Postmoderne litteratur
Östers IF

Östers IF, også blot kaldet Öster, er en svensk fodboldklub fra Växjö, der indtil 2013 spillede i den bedste svenske række, Allsvenskan, og fra 2014 i den næstbedste række, Superettan. Klubben spiller i dag i . Klubben er etableret i 1930 og har vundet det svenske mesterskab 4 gange, senest i 1980 og 1981 da den blev trænet af den senere danske landstræner Bo Johansson.

Kendte spillere 
 Anders Linderoth
 Thomas Ravelli
 Pablo Piñones-Arce
 Harry Bild
 Teitur Thordarson
 Jan"Lill-damma" Matsson

Eksterne henvisninger 

 Östers IF hjemmeside 

Fodboldklubber i Sverige
Etableret i 1930
Växjö
Fanejede fodboldklubber
Anders Linderoth

Anders Linderoth (født 21. marts 1950) er en svensk fodboldtræner og tidligere -spiller. Han spillede 40 landskampe for Sverige og scorede to mål. Efter under et år som træner i Viborg FF blev han fyret i november 2007 efter manglende resultater. Han er nu træner i Landskrona BoIS, som han har bebudet bliver hans sidste klub som træner.

Anders Linderoth er far til Tobias Linderoth

Klubber som spiller 
 1955-1961: Näsby IF
 1962-1967: Stattena IF
 1968-1970: Helsingborgs IF
 1971-1977: Östers IF
 1977-1980: Olympique Marseille
 1980-1981: Mjällby AIF
 1982-1984: Näsby IF

Klubber som træner 
 198X-19XX: Näsby IF
 19XX-19XX: Mjällby AIF
 19XX-19XX: IFK Hässleholm
 19XX-19XX: IF Elfsborg
 19XX-200X: Stabæk IF
 2001-2006: Hammarby IF
 2007:Viborg FF
 2008-2009 : Landskrona BoIS

Eksterne Henvisninger 

Fodboldtrænere fra Viborg FF
Fodboldtrænere fra IF Elfsborg
Fodboldtrænere fra Landskrona BoIS
Fodboldspillere fra Sverige
Fodboldspillere fra Östers IF
Fodboldspillere fra Helsingborgs IF
Fodboldspillere fra Olympique Marseille
Fodboldtrænere fra Sverige
Personer fra Kristianstad
Fodboldspillere fra Mjällby AIF
Deltagere ved verdensmesterskabet i fodbold 1978
Keramiker

En keramiker er en person der arbejder med ler og brænder det til keramik.

Oftest bruges ordet om kunstnere og designere, der typisk fremstiller unika eller begrænsede partier af bestemte varer, men også arbejdere på mere industrielle produktionssteder kaldes keramikere.

Titlen keramiker kan fås ved at gennemgå eksempelvis kunsthåndværkeruddannelsen.

Billedgalleri 

Stillingsbetegnelser
Foreningen af Divisionsklubber i Danmark

Foreningen af Divisionsklubber i Danmark (eller Divisionsforeningen, DF, FDD) er dansk branche-, interesse- og arbejdsgiverorganisation for de 48 fodboldklubber, der spiller i de tre øverste rækker i Danmarksturneringen (Superligaen, NordicBet Ligaen og 2. division Øst og Vest) og gennemfører de nationale fodboldturneringer, som Dansk Boldspil-Union udskriver.

Divisionsforeningen har til formål at fremme fodbold i Danmarksturneringen og at formidle et fast samarbejde mellem klubberne. Foreningen er det ene af to formelle medlemmer af det øverste organ for fodbold i Danmark, Dansk Boldspil-Union. Foreningen repræsenterer eliten overfor DBU og Spillerforeningen, men det andet formelle medlem er Foreningen af Lokalunioner i Danmark (FLU), repræsenterer bredden.

Det er Divisionsforeningen der står for at forhandle tv-rettighederne for Superligaen. Claus Thomsen er direktør i Divisionsforeningen.

Divisionsforeningen stiftede Royal League A/S, som var det danske selskab bag den tidligere nordiske mesterliga i fodbold. Royal League blev drevet i samarbejde med de tilsvarende svenske og norske organisationer. Divisionsforeningen har endvidere arrangeret det tidligere uofficielle mesterskab i indendørs fodbold, TELE2 Cup samt den tidligere TELE2 Liga Cup.

Foreningens sekretariat er beliggende sammen med DBU på DBU Alle i Brøndby.

Ekstern henvisning 
 Divisionsforeningen 

Fodboldorganisationer
DBU
Divisionsforeningen

Divisionsforeningen har flere betydninger:

 Foreningen af Divisionsklubber i Danmark – herrefodbold
 Kvindedivisionsforeningen – kvindefodbold
 Divisionsforeningen Håndbold – håndbold
Thomas Nielsen (fagforeningsmand)

Thomas Schiermer Nielsen (født 23. februar 1917 i Kristrup ved Randers, død 6. maj 1992) var kendt som en markant formand for LO i perioden 1967-1982.

I 1935 blev Thomas Nielsen udlært former, lige som sin far, i et jernstøberi. Thomas Nielsen blev formand for Formernes fagforening i København i 1951 og derefter sekretær i De Samvirkende Fagforbund i 1955, medlem af LO's forretningsudvalg i 1955 og formand for LO fra 1967 til 1982. Som formand for LO var Thomas Nielsen en forkæmper for Økonomisk demokrati (ØD).

Thomas Nielsen brugte tit korte kommentarer til begivenheder som f. eks: "Vi har flyttet hegnspæle" om fagforeningernes resultater, og hans slutbemærkning, da han stoppede som formand for LO, var: "Vi har sejret ad helvede til – godt"

Referencer

Eksterne henvisninger 
 

Formænd for Landsorganisationen i Danmark
Danskere i 1900-tallet
Personer i Kraks Blå Bog (afdøde)
Håndværkere fra Danmark
USA's delstater efter areal

Dette er en oversigt over USA's delstater efter areal.

Totalt areal

Vandareal

Se også 
 USA's delstater efter befolkningsstørrelse

Kilder 

Alle data kommer fra United States Census Bureau og er gældende fra 2000 med undtagelse af 2 delstater, der har nyere opgørelser:
 Michigan: Opdateret 2005 – Michigan.gov
 Wyoming: Opdateret 2001 – Wyoming.gov

 Areal

he:מדינות ארצות הברית
Opstandelse

Opstandelse (græsk: ἀνάστασις anástasis; latin: resurrectio) er et begreb indenfor flere religioner, navnlig de tre abrahamitiske religioner: jødedommen, kristendommen og islam. Alle tre religioner har en forestilling om, at de døde vækkes til live på den yderste dag, på dommedag. "Opstandelse" eller genopstandelse" er altså det, der sker, når et dødt menneske vågner til liv igen på den yderste dag. Der skelnes mellem genopstandelse og dødeopvækkelse (f.eks. opvækkelsen af Lazarus, Johs. 11 ). Ved en dødeopvækkelse bliver et dødt menneske levende igen ved et under og lever så videre som før; mens efter en opstandelse får man evigt liv, dvs. man kommer aldrig til at dø.

Jesu opstandelse 

Det mest kendte eksempel indenfor kristendommen er Jesu opstandelse, som fejres dels påskedag, dels ved gudstjenesten hver søndag, idet kristne afholder søndagsgudstjeneste til minde om den dag, Jesus genopstod. I kristendommen er der desuden en tro på, at alle mennesker skal opstå på dommedag.

Ofte taler man om "kødets opstandelse" for at distancere sig fra dualistiske opfattelser af en rent åndelig, ikke-kødelig opstandelse og fra opfattelser af opstandelsen som noget rent symbolsk og ikke-virkeligt.

Augustin om opstandelse 
I sin bog De civitate Dei (= Om Guds stad) diskuterer Augustin opstandelsen nøje. Han mener, Kristus blev løftet op til himlen i det kød, hvori han opstod, og det samme vil derfor ske med alle mennesker på dommedag. Det rejser en del spørgsmål. I kapitel 12 diskuterer Augustin, at Kristus sagde: "Ikke et hår på deres hoveder skal gå tabt" - så hvor langt vil de opstandnes hår være, hvis vi genopstår med alt det hår, vi har fået klippet af i løbet af livet? Vil den, der ved sin død blev maltrakteret, genopstå hel og uskadet? I kapitel 13 diskuterer Augustin, om ufødte børn nu også vil genopstå – som fostre eller måske som den skikkelse, de ville have haft som voksne? I kapitel 17 nævner han, at nogen betvivler, at kvinder vil genopstå som kvinder; men det mener han, de vil.

Noter

Litteratur 
 J.N.D. Kelly: Early Christian Creeds. Longman Group UK Limited 1972. 

Jødedom
Kristendom
Islam
Religiøse doktriner og tro
Kiwi (frugt)

Kiwi, kiwifrugt er en frugt som vokser i tempererede klimaer. Den almindeligste type kiwifrugt er Actinidia deliciosa, som er omtrent på størrelse som et hønseæg og har en behåret, beigebrunt skal, som normalt ikke spises. Indvendig har den grønt frugtkød med små, sarte, spiselige frø.

Actinidia deliciosa stammer fra det sydøstlige Kina, og i regionen er Actinidia chinensis meget almindelig i lavlandet.
Andre arter har spredt sig nordover på naturlig vis så langt som ind i Sibirien.
I Danmark er den nordligste vildtvoksende kiwitræ registreret i byen Onsild uden for Hobro.

Navnet Kiwi blev taget i brug i det newzealandske eksporthus Turners and Growers i 1959, men uden at det blev registreret som eksklusivt varemærke. Efter at navnet blev taget i brug i videre kredse, var det for sent at reservere navnet for frugter som dyrkes specielt i New Zealand. Verden over er frugten nu kendt som kiwi. I Australien bruger man af og til også det gamle navn Chinese gooseberries.

New Zealand er nu (2005) verdens anden største producent af kiwi, kun overgået af Italien. Herefter følger Frankrig, USA, Spanien og Japan. Frugten dyrkes også stadig i sit hjemland Kina, men landet er ikke kommet på listen over verdens ti største kiwifrugtproducenter. Den dyrkes særlig i de øvrige dele af Chang Jiang-dalen. Den dyrkes også på Taiwan.

Ernæring 
Kiwifrugten er en rig kilde til vitamin C. Dens indhold af kalium er efter vægt en smule mindre end det i en banan. Den indeholder også vitamin A og E. Skindet er en god kilde til flavonoide antioxidanter.

Se også 
 Kiwi-slægten
 Kiwi-familien

Frugter
Kiwi-slægten
NF-Board

New Federation-Board (N.F.-Board, uofficielt kaldet Non-FIFA-Board) er en fodbold organisation for landshold, som ikke er – og som normalt ikke vil blive – medlem af FIFA, oftest grundet de deltagende nationer ikke anerkendes internationalt som suveræne stater. N.F.-Boards administration ligger i Liège, Belgien.

Organisationen stiftedes den 12. december 2003 med det formål at organisere kampe mellem dets medlemshold og arrangere VIVA World Cup. Det første VIVA mesterskab blev afholdt i november 2006 i Occitanien (Sydfrankrig) og blev vundet af Samernes fodboldlandshold (Lapland) som vandt over Monacos fodboldlandshold med cifrene 21-1 i finalen. Turneringen havde også deltagelse af Occitaniens fodboldlandshold og Sydcamerouns fodboldlandshold.

N.F.-Board ønsker et samarbejde med FIFA om at blive en midlertidig organisation for fodboldhold før de opnår medlemskab af FIFA.

Initiativtager og nuværende generalsekretær af N.F-Board er Luc Misson, som var advokat for Jean-Marc Bosman under Bosman sagen.
Fra september 2007 N.F -board offentligheden en oplysninger EU-offentliggørelse af oplysninger om deres aktiviteter og om de medlemmer af organisationen, N.F -bord nyheder, i tre sprog, franske, spanske, italienske og engelsk, som det italienske Sports journalist Antonello Gallo

Blandt organisationens medlemmer finder man blandt andet Skånelandenes Fodboldforbund (SFF, Skånelandene), Grønlands Boldspil-Union (GBU), Monegasque Football Federation (MFF, Monaco), Kıbrıs Türk Futbol Federasyonu (KTFF, Nordcypern), Tibetan National Football Association (TNFA, Tibet) og Sámi Spábbáčiekčanlihttu (SSL, Lapland).

Noter

Eksterne henvisninger 
 N.F.-Boards officielle hjemmeside

Fodboldorganisationer
Kontroltårn

Kontroltårn er i luftfarten en enhed som yder flyvekontroltjeneste for lokaltrafik. Flyvelederne i tårnet kontrollerer og giver instruktioner om taxiing (flys kørsel på manøvreområdet, tilladelse til bevægelser på baner, start og landingstilladelser samt klarering for VFR-flyvninger om flyvning i kontrolzonen.

En mindre flyveplads har AFIS-betjener i tårnet. Disse giver information om anden trafik, vind, forhold på startbanen og lufttryk-indstillinger for højdemåleren.

Luftfart
Lufthavnes indretning
Robert Pirsig

Robert Maynard Pirsig (født 6. september 1928 i Minneapolis, død 24. april 2017) var en amerikansk forfatter. Han er kendt for bogen Zen og kunsten at vedligeholde en motorcykel, der diskuterer kvalitet og værdi. Pirsig bruger en form, hvor han veksler mellem personlige oplevelser på sin rejse med sin søn og filosofiske overvejelser med udgangspunkt i Platons Faidros om spørgsmålet "Hvad er det gode?".

Pirsig kommer frem til, at den klassiske erkendelsesteori har reduceret spørgsmålet om erkendelse til et forhold mellem subjekt og objekt. Pirsig taler om en tredje mulighed, nemlig mødet mellem subjekt og objekt. Dette møde er et møde med kvalitet. I Pirsigs anden bog Lila taler Pirsig om moral. Moral skal her forstås som en kamp mellem de statiske værdier og de dynamiske. De statiske ligger i det fysiske, det biologiske og det samfundsmæssige plan. Mens de dynamiske værdier er nye ideer og tænkemåder. Det er følgelig umoralsk at lade biologiske værdier overstige de sociale, ligesom det er umoralsk at lade fysiske værdier dominere over biologiske, etc.

Bøger 
 Pirsig, Robert M.: Zen og kunsten at vedligeholde en motorcykel (oversat af Claus Bech), Borgen, 1974, 2. udgave, 18. oplag 2012, 
 Pirsig, Robert M.: Lila : en undersøgelse af moral (oversat af Claus Bech), Schønberg, 1992,

Se også 
Kulturkapellet bringer et længere essay af Robert Pirsigs * bøger

Romanforfattere fra USA
Filosoffer fra USA
Daewoo Bus

Daewoo Bus Corporation (대우버스) er navnet på en sydkoreansk virksomhed, der producerer busser.

Kuran modeller 
 BX212H/S
 BH120F
 BH119
 BH117H
 BH116
 BH115E
 BF116 
 BH090
 BS120CN (gasbus)
 BV120MA
 BC211M
 BS116 
 BS090

Historie bus lineun

Shinjin Motor (1955~1971) 
 Shinjin Micro Bus (1962)
 Shinjin Light Bus (1965)
 Pioneer (1965)
 FB100LK (1966)
 B-FB-50 (1966)
 DB102L (1968)
 DHB400C (1970)
 DAB (1970)
 RC420TP (1971)

GM Korea Motor Company (1972~1976) 
 DB105LC (1972)
 BD50DL (1973)
 BLD24 (1973)
 BD098 (1976)
 BD101 (1976)
 BU100/110 (1976)

Saehan Motor Company (1976~1983) 
 BU120 (1976)
 BL064 (1977)
 BF101 (1977)
 BR101 (1980)
 BH120 (1981)
 BV113 (1982)
 BF105 (1982)

Daewoo Motor Company (Next 1, 1983~1994) 
 BV101 (1983)
 BH115H (1984)
 BH120H (1985)
 BS105 (1986)
 BU113 (1986)
 BF120 (1987)
 BS106 (1991)
 BH120F (1994)
 BH113 (1994)

Daewoo Heavy Industry (1994~1999) 
 BH117H (1995)
 BM090 (1996)
 BH116 (1997)
 BH115E (1998)

Daewoo Motor Company (Next 2, 1999~2002) 
 BF106 (2001)
 BH090 (2001)
 BS090 (2002)
 BV120MA (2002)
 BS120CN (2002)

Daewoo Bus (2002~) 
 BH119 (2003)
 BX212H/S (2004)
 BC211M (2005)

Se også 
 GM Daewoo
 Tata Daewoo Commercial Vehicle

Ekstern henvisning 
 Daewoo Bus Korea
 Daewoo Bus Japan 

Bus
Busproducenter
Tata Daewoo Commercial Vehicle

Tata Daewoo Commercial Vehicle (타타대우상용차) er navnet på en sydkoreansk virksomhed der spænder over mange forskellige produkter.

I Korea er Tata Daewoo mest kendt for salg af lastbiler.

Oprindeligt var bilproduktionen baseret på Tata Motors-dele, ligesom Tata Motors ejede en stor del af selskabet i begyndelsen af 2000'erne.

Ud over bilproduktionen producerer Tata Daewoo også et stort udvalg af andre produkter, så som forbrugselektronik, pc skærme, stål og kemi produkter.

Historie lastbil lineun
GMK/Chevrolet/Isuzu Truck (GM Korea Motor Company, 1971)
SMC Truck (Saehan Motor Company, 1976)
Elf (Saehan Motor Company, 1976)
Daewoo Truck (Daewoo Motor Company, 1983)
Elf New Model (Daewoo Motor Company, 1986)
Daewoo Truck New Model (Daewoo Motor Company, 1986)
Daewoo Truck Super New Model (Daewoo Motor Company, 1993)
Daewoo Chasedae Truck (Daewoo Motor Company, 1995)
Daewoo Novus Truck (Tata Daewoo, 2004)

Se også
Daewoo Bus
GM Daewoo
Tata Motors

Ekstern henvisning
Tata Daewoo Commercial Vehicle

Køretøjsproducenter fra Sydkorea
Køretøjsmærker
Daewoo Commercial Vehicle
Daewoo